 Mahakamaa kuu kanda ya Bukoba imemuhukumu kunyongwa hadi kufa Mwalimu Respicius Mtazingirwa aliyeshitakiwa kumpiga mwanafunzi wa darasa la tano wa shule ya msingi Kibeta, Spelius Eradius mwezi Agosti, 2018.Mahakama hiyo pia imemwachia huru mshtakiwa mwingine wa kesi hiyo, Mwalimu Harieth Gerald baada ya kukutwa hana hatia.Walimu hao walikuwa wakikabiliwa na shitaka la kuua kwa kukusudia na upande wa Jamhuri uliwasilisha mashahidi tisa katika kesi hiyo iliyosikilizwa kwa mwezi mmoja na Jaji Lameck Mlacha, kuanzia Februari 6, 2019.Inadaiwa walimu hao walitenda kosa la kumuadhibu kwa kipigo mwanafunzi Sperius Eradius kwa madai kuwa aliiba mkoba wa mwalimu huyo Herieth ukiwa na fedha.